121. ΑΠΟΦΑΣΗ ΥΠΟΥΡΓΟΥ ΠΟΛΙΤΙΣΜΟΥ Αριθ. 25191 της 3/11 Οκτ. 1988 (ΦΕΚ Β΄ 743) Καθορισμός όρων και προϋποθέσεων  που αφορούν την ένταξη, σε κατηγορίες, σωματείων ή τμημάτων σωματείων που ιδρύονται μετά από συγχώνευση και ρύθμιση συναφών θεμάτων. Σύμφωνα με: 1.Τις διατάξεις: α.Του Α.Ν. 397/68 «Περί επανασυστάσεως της ΓΓΑ και των αρμοδιοτήτων αυτής». β.Του Νόμ. 75/75 «Περί οργανώσεως του Εξωσχολικού Αθλητισμού κλπ.», όπως ισχύει. γ.Του Νόμ. 1558/85 «Κυβέρνηση και Κυβερνητικά Όργανα». δ.Του Νόμ. 1646/86 (άρθρ. 31) «μέτρα πρόληψης και καταστολής της βίας στους αθλητικούς χώρους και άλλες διατάξεις». 2.Την απόφαση του Πρωθυπουργού Υ.596/88 «Καθορισμός θέσης Αναπληρωτή Υπουργού στο Υπουργείο Πολιτισμού». 3.Την απόφαση του Πρωθυπουργού Υ.596/88 «Καθορισμός αρμοδιοτήτων του Αναπλητωτή Υπουργού Πολιτισμού Θεόδωρου Στάθη, αποφασίζουμε: Σελ.646,58982(γ) Τεύχος 1154-Σελ.38 240 32.Η.δ.116 Εξωσχολική Σωματική Αγωγή Άρθρ.1.-1.Σε οποιαδήποτε περίπτωση συγχώνευσης αθλητικών σωματείων ή τμημάτων αθλητικών σωματείων που καλλιεργούν τον ίδιο κλάδο άθλησης καθώς και στην περίπτωση συγχώνευσης τμήματος αθλητικού σωματείου με ήδη υφιστάμενο αθλητικό σωματείο και ειδικότερα του Τμήματος του τελευταίου του ίδιου, πάντα, κλάδου άθλησης, το ιδρυόμενο από τη συγχώνευση νέο αθλητικό σωματείο ή ομάδα του ήδη υφιστάμενου αθλητικού σωματείου, στο οποίο συγχωνεύθηκε τμήμα άλλου αθλητικού σωματείου, εντάσσεται αυτοδίκαια στην ανώτερη αγωνιστική κατηγορία της Αθλητικής Ομοσπονδίας του οικείου κλάδου άθλησης στην οποία ανήκε ή είχε το δικαίωμα ν’ αγωνισθεί, κατά τους οικείους Κανονισμούς και τις σχετικές Προκηρύξεις, το ένα από τα δύο ή περισσότερα συγχωνευόμενα αθλητικά σωματεία ή ομάδα αθλητικού σωματείου. 2.Ως συγχώνευση νοείται η, κατά την παρ. 1 του παρόντος άρθρου, συνένωση δύο ή περισσοτέρων αθλητικών σωματείων ή τμημάτων αθλητικών σωματείων ή τμήματος αθλητικού σωματείου (και τμημάτων δύο ή περισσοτέρων αθλητικών σωματείων) με ήδη υφιστάμενο αθλητικό σωματείο –του ίδιου, πάντα, κλάδου άθλησης– που συντελείται ύστερα από απόφαση των Γενικών Συνελεύσεων των ενδιαφερομένων Σωματείων, κατά τις διατάξεις του Νόμου και των Καταστατικών τους. 3.Η κατά την παρ. 1 του παρόντος άρθρου αυτοδίκαιη ένταξη στην ανώτερη από τις κατηγορίες που ανήκε ή είχε δικαίωμα ν’ αγωνισθεί ένα από τα συγχωνευόμενα αθλητικά σωματεία ή Τμήμα (ομάδα) αθλητικού σωματείου, πιστοποιείται με απόφαση του Διοικητικού Συμβουλίου της υπερκείμενης Ένωσης ή Ομοσπονδίας, που έχει την έννοια διαπιστωτικής πράξης, μέσα σε χρονικό διάστημα που δεν μπορεί να υπερβαίνει τις δέκα ημέρες από την επίδοση της σχετικής τελεσίδικης απόφασης του οικείου Πολυμελούς Πρωτοδικείου ή των Αποφάσεων των οικείων Γεν. Συνελεύσεων, κατά περίπτωση. Αν παρέλθει άπρακτη η ανωτέρω προθεσμία, η εγγραφή και ένταξη, λογίζονται ως γενόμενες. 4.Σε κάθε περίπτωση, οι εκ της συγχώνευσης απορρέουσες αγωνιστικές συνέπειες αρχίζουν οπωσδήποτε μετά τη λήξη των Πρωταθλημάτων της εκάστοτε αγωνιστικής περιόδου και πριν από την έναρξη της αμέσως επόμενης. 5.Σε περίπτωση επανασύστασης του διαλυθέντος Τμήματος αθλητικού σωματείου, που συγχωνεύθηκε κατά τις διατάξεις της παρούσας, απαγορεύεται η ένταξη οποιασδήποτε ομάδας του σε αγωνιστική κατηγορία της υπερκείμενης Ένωσης ή Ομοσπονδίας καθώς και η συμμετοχή αθλητών-τριών του σε οποιαδήποτε επίσημη αθλητική συνάντηση, πριν την πάροδο 5 πλήρων ετών από τη διάλυση. Άρθρ.2.-1.Οι αθλητές-τριες του ίδιου κλάδου άθλησης που ανήκουν στη δύναμη των συγχωνευόμενων αθλητικών σωματείων ή Τμημάτων αθλητικών σωματείων, εντάσσονται αυτοδίκαια στη δύναμη του ιδρυόμενου νέου αθλητικού σωματείου ή του αθλητικού σωματείου στο οποίο συγχωνεύεται τμήμα άλλου ή (τμήματα άλλων) αθλητικού σωματείου, ύστερα από δήλωση που υποχρεούται να υποβάλει στην οικεία υπερκείμενη Αθλητική Ομοσπονδία το Διοικητικό Συμβούλιο του αθλητικού σωματείου που ιδρύεται από τη συγχώνευση ή στο οποίο συγχωνεύεται τμήμα (ή τμήματα) άλλου αθλητικού σωματείου, μέσα σε αποκλειστική προθεσμία δέκα ημερών, από την επίδοση της σχετικής τελεσίδικης δικαστικής απόφασης στην υπερκείμενη του κλάδου Αθλητική Ομοσπονδία και με την επιφύλαξη του τυχόν ανώτατου βαθμού αθλητώντριών που δικαιούται να διατηρεί αθλητικό σωματείο στη δύναμή του, κατά τις διατάξεις των οικείων Καταστατικών ή Κανονισμών. 2.Όσοι από τους αθλητές-τριες δε δηλώνονται αρμοδίως, κατά τα προαναφερόμενα, θεωρείται ότι αποδεσμεύονται και έχουν το δικαίωμα να εγγραφούν σε αθλητικό σωματείο της προτίμησής τους, κατά τις ισχύουσες διατάξεις. 3.Ο αριθμός των αθλητών-τριών που μετακινούνται, λόγω της συντελούμενης συγχώνευσης, δεν προσμετράται στον αριθμό που έχει το δικαίωμα ν’ αποκτήσει αθλητικό σωματείο από μετεγγραφή ή εγγραφή. 4.Ο αριθμός των αθλητών-τριών που εγγράφονται στη δύναμη αθλητικού σωματείου, λόγω αποδέσμευσής τους από τη δύναμη συγχωνευόμενων σωματείων, κατά την έννοια της παρ. 2 του άρθρ. 2 της παρούσας, προσμετράται στον αριθμό των αθλητών-τριών που έχουν το δικαίωμα ν’ αποκτήσουν τ’ αθλητικά σωματεία από αποδέσμευση, όπως αυτός ορίζεται εκάστοτε από τις οικείες διατάξεις. Άρθρ.3.-1.Οι διατάξεις της παρούσης εφαρμόζονται για όλα τα ατομικά και ομαδικά αθλήματα. 2.Προκειμένου για τα ομαδικά αθλήματα, στην περίπτωση συγχώνευσης τμημάτων αθλητικών σωματείων και ίδρυσης νέου αθλητικού σωματείου ή στην περίπτωση συγχώνευσης σε ήδη υφιστάμενο αθλητικό σωματείο τμήματος άλλου αθλητικού σωματείου, η συγχώνευση μπορεί να αφορά είτε ομάδες ανδρών (Νέων Εφήβων, Παίδων), είτε ομάδες γυναικών (Νεανίδων, Κορασίδων) είτε και τις δύο. Σε οποιαδήποτε, πάντως, περίπτωση η ένταξη στην ανώτερη κατηγορία νοείται στην, κατά περίπτωση, συγκεκριμένη κατηγορία των ανδρών ή των γυναικών κεχωρισμένα. 3.Απαγορεύεται και δεν υπάγεται στις διατάξεις της παρούσας τυχόν απόφαση συγχώνευσης που καταλαμβάνει ορισμένες και μόνο ηλικίες, αθλητώντριών, όπως παμπαίδες, παίδες, έφηβοι, νέοι, άνδρες, παγκορασίδες, κορασίδες, νεάνιδες, γυναίκες κ.λπ. 241 Εξωσχολική Σωματική Αγωγή 32.Η.δ.122-123 Άρθρ.4.-Σε κάθε περίπτωση συγχώνευσης, κατά τις διατάξεις του Νόμου, των Καταστατικών και της παρούσας, το νεοϊδρυόμενο αθλητικό σωματείο ή το Αθλητικό σωματείο στο οποίο συγχωνεύεται τμήμα (ή τμήματα) άλλου αθλητικού σωματείου, δικαιούται εφάπαξ πρόσθετης επιχορήγησης από τη Γ.Γ.Α. που καθορίζεται ύστερα από συνεκτίμηση όλων των αναγκαίων στοιχείων τα οποία αφορούν την κάθε περίπτωση, η οποία διατίθεται αποκλειστικά για τις ανάγκες του συγκεκριμένου κλάδου άθλησης, και τα οποία στοιχεία συνεκτιμώνται, επίσης, για τη διαμόρφωση του ύψους της ετήσιας επιχορήγησής του.